Den største forbrytelsen

Den største forbrytelsen er en norsk historisk dramafilm fra 2020 regissert av Eirik Svensson. Filmen handler om jødenes skjebne under det tyskokkuperte Norge og er basert på Marte Michelets bok Den største forbrytelsen - Ofre og gjerningsmenn i det norske holocaust. Hovedrollen spilles av Jakob Oftebro som fremstiller den jødiske bokseren Charles Braude. Carl Martin Eggesbø fremsmtiller broren Harry som døde i Auschwitz. Også foreldrene og broren Isak døde i Auschwitz. Manus er skrevet av Harald Rosenløw Eeg og Lars Gudmestad.

Dagbladet, Aftenposten og P3s Filmpolitiet gav den terningkast fire., mens VG gav den fem. Håkon Tveit i Dag og Tid mener filmen er helstøpt og at Oftebro i hovedrollen og Michalis Koutsogiannakis som faren gjør store prestasjoner. «Hovedsvakheten ved filmen er imidlertid at det blir stående uforklart hvor ordren om arrestasjonen og deportasjonen kommer fra, og hvorfor. Riktignok vises det frem et tysk telegram, men hvorfor utryddelsen av jødene var et viktig element i den tyske nazismen, er fraværende både som spørsmål og svar», skrev Espen Søbye i Morgenbladet.

Filmen vant tre priser under Amandaprisen 2021: beste mannlige skuespiller (Jakob Oftebro), beste kvinnelige birolle (Pia Halvorsen) og beste produksjonsdesign/scenografi. Totalt var den nominert til ni priser og ble i tillegg stemt fram som en av tre finalister til folkets Amanda foran prisutdelingen.

Handling 
Under andre verdenskrig blir flere millioner jøder deportert fra hele Europa, og sendt til tyske konsentrasjonsleirer. Men jøder som bor i Norge føler seg fremdeles ganske trygge. Blant disse er den unge Charles Braude, som bor sammen med sine to brødre i en liten toromsleilighet i Oslo sammen med foreldrene deres.

Men en dag, høsten 1942, blir alle jødiske menn over femten år plukket opp av det norske politiet, og kjørt til en brygge i Oslo. Charles, brødrene hans og faren deres er også blant de arresterte. De blir fraktet om bord på det tyske lasteskipet DS «Donau», for å bli sendt vekk fra Norge. Moren til Charles blir stående alene igjen i Oslo, uten å vite hva som egentlig skjer med ektemannen eller sønnene sine.

Priser og nominasjoner 
 Amandaprisen 2021:
 Beste mannlige skuespiller – Jakob Oftebro
 Beste kvinnelige birolle – Pia Halvorsen
 Beste produksjonsdesign/scenografi –  og 
 I tillegg nominert i klassene:
 Beste mannlig birolle – Michalis Koutsogiannakis
 Beste originalmusikk – 
 Beste klipp –  og 
 Beste visuelle effekter – 
 Beste maske/sminke – 
 Beste kostyme – Anne Pedersen
 Folkets Amanda

Referanser

Eksterne lenker 
 

Norske dramafilmer
Filmer om Norge under andre verdenskrig
Norske historiske filmer
Filmer fra 2020
Filmer basert på bøker
Norskspråklige filmer
Holocaust i Norge
Amandaprisen 2021